יום הגבר הבין-לאומי

ממוזער|סמל נוסף של יום הגבר הבין-לאומי
יום הגבר הבין-לאומי הוא מועד בין-לאומי המצוין ב-19 בנובמבר ברחבי מדינות רבות בעולם. הרעיון עלה לראשונה ב-7 בפברואר 1992, ביוזמתו של תומאס אוסטר, כתגובה ליום האישה הבין־לאומי – אך לא זכה להכרה רחבה או המשכיות. בשנת 1999, ד"ר ג'רום טילוקסינג חידש את היוזמה עם חזון שונה וגלובלי לציון יום הגבר בתאריך 19 בנובמבר – יום הולדתו של אביו – מתוך מטרה לעודד שיח חיובי על גבריות, לקדם שוויון מגדרי, ולעורר מודעות לאתגרים הייחודיים לגברים בתחומי הבריאות, החינוך והמשפחה.

יום הגבר הבין־לאומי נועד, בין היתר, להעלות מודעות לאתגרים הייחודיים שניצבים בפני גברים בחברות רבות, כגון שיעורי תמותה גבוהים יותר, לחצים חברתיים להתנהגות כוחנית או רגשית־מאופקת, והתמודדות עם תפקידי מגדר מסורתיים. גברים מהווים את רוב הקורבנות של פשעים אלימים ברחבי העולם – על פי נתוני האו"ם, כ-78.8% מקורבנות הרצח העולמיים הם גברים. חוקרים בתחום המגדר מדגישים כי נתונים אלה משקפים לא אפליה מוסדית אלא לחצים תרבותיים ותפיסות סטריאוטיפיות של גבריות, שיכולות להוביל לסיכון גבוה יותר, להימנעות מבקשת עזרה, ולתחושות של ניתוק או בדידות.

בישראל צוין יום הגבר הבין־לאומי בשנת 2018, ביוזמת עמותת "דרך גבר", המרכז להתפתחות גברית, וקבוצת "גברים נפגשים לשם שינוי". במסגרת האירועים התקיימו כ־100 מעגלי שיח לגברים ברחבי הארץ. מעגלי גברים הם מפגשים קבוצתיים שבהם משתתפים דנים בנושאים הקשורים לחייהם האישיים והחברתיים. יוזמות מסוג זה מבקשות לעודד גברים לעסוק בזהותם האישית והרגשית, ולעיתים מוצגות כתגובה לנורמות מגדריות מסורתיות.

יום הגבר הבינ"ל מצוין ונחגג בלמעלה מ-70 מדינות בעולם. ב-19 בנובמבר, התמיכה הגלובלית לציון היום רחבה. כאשר מיד לאחריו נחגג יום הילד הבינלאומי ב-20 בנובמבר.

 מטרות ציון יום הגבר הבין-לאומי 
המטרות הרשמיות של יום הגבר הבין־לאומי, כפי שהוגדרו על ידי יוזמיו וגורמים שונים ברחבי העולם, כוללות:
 הכרה בתרומתם החיובית של גברים לחברה, לקהילה ולמשפחה.
 עידוד מודלים חיוביים של גבריות מגוונת, שאינה מוגבלת לסטריאוטיפים תרבותיים או ייצוגים במדיה הפופולרית.
 העלאת מודעות לבריאות הגברים — פיזית, נפשית וחברתית — ולטיפוח איכות חיים בקרב בנים וגברים בכל גיל.
 קידום דיאלוג פתוח על נורמות מגדריות, תפקידי מגדר מסורתיים והשפעתם על רווחת גברים ונשים כאחד.
 חיזוק מערכות היחסים בין המינים, עידוד שוויון מגדרי, והעמקת ערכים של כבוד הדדי, סולידריות והכלה.
 שאיפה לעולם הוגן ומכיל יותר, שבו אנשים מכל המגדרים יוכלו לממש את הפוטנציאל האישי והחברתי שלהם.

 אפליה מגדרית נגד גברים בישראל 

בעשורים האחרונים התקיים בישראל דיון ציבורי ומשפטי סביב סוגיות של חוסר סימטריה מגדרית, בעיקר בתחומי השירות הצבאי, דיני המשפחה, מיסוי וזכויות סוציאליות. בעוד שלרוב תחומים אלו נתפסו בעבר כבעיות של חוסר שוויון כלפי נשים, ישנם חוקרים ופעילים חברתיים הסבורים כי במקרים מסוימים הסדרים משפטיים וחברתיים עלולים ליצור הטיה גם כלפי גברים. לדוגמה:
 שירות החובה בצה"ל מחייב לרוב גברים לתקופה ארוכה יותר, ולשיבוץ בתפקידים קרביים.
 קיימת ביקורת על חזקת הגיל הרך, אשר מעניקה עדיפות לאמהות במשמורת על ילדים בגילאים צעירים.
 בתחום המיסוי והפנסיה קיימים הסדרים כגון נקודת זיכוי ייחודית לנשים, ופרישת גיל מוקדמת לנשים – שהוצגו במקור כמדיניות מתקנת אך נתונים כיום לבחינה מחודשת.
 גופים שונים התריעו על פערים בתקצוב ומודעות בנוגע לבריאות גברים, למשל בנוגע לסרטן הערמונית לעומת סרטן השד.

עם זאת, מרבית המחקרים בתחום המגדר מדגישים כי מצבים אלו נובעים לרוב מהבנייה מגדרית היסטורית של תפקידי נשים וגברים – ולא מאפליה ממוסדת שיטתית נגד גברים. כמו כן, נשים בישראל עדיין מהוות רוב בקרב העניים, נפגעות האלימות, ומיעוט בתפקידי הנהגה ובכנסת.

 ראו גם 
תנועת הגברים
התנועה לזכויות הגבר
הגלולה האדומה – סרט תיעודי בבימויה קאסי ג'יי 2016
א' זה אבא – תנועה ישראלית למען שוויון זכויות לאבות בהליכי גירושין ובהורות
וורן פארל – מאבותיה של תנועת הגברים
יום האב

 קישורים חיצוניים 



 ד"ר בני ביילי מי דואג לגברים?, כתבה מעיתון "הארץ", 17.11.2016 (ולינק נוסף לכתבה)

 פרופסור ג'אניס פיאמנגו - בסרטון לרגל יום הגבר הבין-לאומי, באתר יוטיוב
 פער האמפתיה בין המינים - פרופסור ג'אניס פיאמנגו - סרטון באתר יוטיוב
 ד"ר וורן פארל -על מיתוס הכוח הגברי - בתוכניתה של ברברה וולטרס
 "הפנים האמיתיות של האבות הגרושים" - פרק בתוכניתו של אמנון לוי בערוץ 10

 רונית סמדר דרור, עו"ס, "בואו נדבר על זה, למה כל כך הרבה אבות מתאבדים?" כתבה מהאתר nrg.co.il
 ד"ר וורן פארל בהרצאת וידאו: "מבט מפוכח על המצב של הבנים שלנו." מהאתר TED.COM
 עמותת דרך גבר - עמותה לקידום גבריות ישראלית בריאה

 הערות שוליים 

קטגוריה:גברים
קטגוריה:אירועים בחודש נובמבר
קטגוריה:מועדים בין-לאומיים
גבר